Diari Oficial de la Generalitat Valenciana


Sumari del DOGV 7978, del 13-02-2017 (2017/606)

Notificació de la sentència dictada en el procediment de divorci contenciós número 685/2016.
--------------------------------------------------------------------------------------------

### Dades del document

Número de DOGV
:   7978

Data del DOGV
:   13-02-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/606


Organisme emissor
:   Jutjat de Primera Instància Número 6 de Torrent

Tipus de document
:   Edicte

Notificació de la sentència dictada en el procediment de divorci contenciós número 685/2016. [2017/606]  
Divorci contenciós número 685/2016  
Demandant: María Dolores Llatas Gil.  
Procuradora: Rosa Selma García Faria.  
Advocada: María Amparo López López.  
Demandat: Rubén Dario Quimbaya Oyuela.  
Torrent, 25 de gener de 2017  
S'ha dictat un edicte per a la notificació de la Sentència número 294/2016, de data 14 de desembre de 2016, a Rubén Dario Quimbaya Oyuela, declarat en situació de rebel·lia processal, i que té la dispositiva que és com segueix:  
  
«Dispositiva  
Estime la demanda interposada per María Dolores Llatas Gil, representada per la procuradora dels tribunals Rosa Selma García Faria i assistida per la lletrada María Amparo López López, contra Rubén Dario Quimbaya Oyuela, en rebel·lia processal, i dispose la dissolució del matrimoni, per divorci dels expressats, amb tots els efectes legals, i en particular els següents:  
1. La pàtria potestat de la filla menor, H., l'exerciran de forma conjunta ambdós progenitors.  
2. Atribuïsc la guarda i custòdia de la filla menor a la mare, María Dolores Llatas Gil.  
3. Pel que fa a l'habitatge siti a Picanya, al carrer de Colón, número 70, porta 2, n'atribuïsc l'ús i gaudi a la menor i a la mare, i també atribuïsc l'ús del parament familiar a la mare i a la menor fins que la menor complisca la majoria d'edat i siga independent econòmicament.  
  
4. Pel que fa a les visites a favor del pare, atesa l'edat de la menor, són flexibles i quan vulga la menor.  
5. El demandat pagarà per al manteniment i l'educació de la seua filla 150 euros mensuals, per mesos anticipats i dins dels primers cinc dies de cada mes, en el compte que es designe la mare. Aquesta quantitat s'actualitzarà anualment, d'acord amb la variació experimentada per l'índex de preus de consum que publique l'Institut Nacional d'Estadística o organisme que legalment el substituïsca. Les despeses extraordinàries d'estudis o sanitàries les pagaran a mitges ambdues parts.  
  
6. Decrete la dissolució de la societat de guanys.  
No faig imposició expressa de les costes.  
Comuniqueu aquesta resolució, una vegada siga ferm el pronunciament de divorci, al registre civil on conste inscrit el matrimoni.  
Aquesta és la meua sentència, contra la qual es pot interposar un recurs d'apel·lació dins del termini de 20 dies des que es notifique, que pronuncie, mane i firme.  
Publicació. La resolució anterior ha sigut donada, llegida i publicada mentre el jutge estava constituït en audiència pública, davant meu, la lletrada de l'Administració de justícia; en done fe.»  
  
Torrent, 25 de gener de 2017.- La lletrada de l'Administració de justícia: Pilar Irles Martínez.